Coba ceritain soal Bukit Tampoi dalam bahasa melayu

Bukit Tampoi terletak di Dengkil, negeri Selangor, Malaysia.

Pada 1995, tanah di Bukit Tampoi seluas 15.39 hektar (38 ekar) yang sebelum itu didiami Orang Asli puak Temuan telah diambil oleh kerajaan untuk projek Lebuhraya Kuala Lumpur-Nilai. Sebagai tindak balas, tujuh Orang Asli menyaman Kerajaan Persekutuan dan Selangor, United Engineers (M) Bhd (UEM) dan Lembaga Lebuhraya Malaysia (LLM) di mahkamah.

Selepas Mahkamah Tinggi Malaya berpihak kepada Orang Asli, kes tersebut telah dibawa ke Mahkamah Rayuan.

Pada 19 September 2005, Mahkamah Rayuan memutuskan memberikan tanah hak milik adat di Bukit Tampoi itu kepada 7 Orang Asli suku Temuan. Mereka diakui penghuni tanah itu lebih 200 tahun. Pemilik tanah adat itu ialah Sagong Tasi, 73, dan enam anggota suku kaumnya -- Kachut Tunchit, 40, Dabat Habat, 74, Kepal Kepong, 64, Sani Saken, 37, Ilas Senin, 42 dan Tok Batin Tukas anak Siam, 54. Menurut Akta Pemerolehan Tanah 1960 mereka layak mendapat pampasan jika tanah itu diambil untuk pembinaan lebuh raya.

Pada 22 April 2009, Majlis Mesyuarat Kerajaan Selangor mengambil tidak lagi merayu kepada Mahkamah Persekutuan dalam kes mahkamah selama 14 tahun itu.

Lanjutan itu pada 30 April 2009, Presiden Badan Peguam Malaysia, K. Ragunath menyeru kerajaan Malaysia mematuhi Deklarasi Pertubuhan Bangsa-Bangsa Bersatu mengenai hak masyarakat pribumi 2007. Kerajaan persekutuan, setiap kerajaan negeri dan Jabatan Hal Ehwal Orang Asli (JHEOA) hendaklah menjamin hak tanah nenek moyang Orang Asli di seluruh Malaysia.